 Baashe Cabdi Godane oo shalay u warramay shabakadda hadhwanaag waxa uu shaaciyey in Ergayga Warancadde ka soo yeedhay uu yahay dambi uu ka galay Calaamul islaam oo dhan, isla markaana ay Qoys ahaan ay tahay Godob uu ka galay oo ay u hayaan, waxaanu hadalkiisii ku bilaabay: Axmed Cabdi Aw Muxumed waxa uu ahaa Geesi u dhashay Ummadda Islaamka, waxa uu u dhintay Diintiisa Ilaahay agtiisana sharaf ayuu ka leeyahay, laakiin waxa hoog leh Ninka u adeegaya Gaal, ninka u adeegaya wax yeelada Diintiisa, ninka u adeega waxyeelada dadkiisa, ninka ku farxaaya dhimmashada dadkiisa. 